b'\n_START_ARTICLE_\nIrina Krakoviak\n_START_PARAGRAPH_\nIrina Krakoviak (s. 11. hein\xc3\xa4kuuta 1977 Vilna) on liettualainen entinen yleisurheilija, joka kilpaili keskimatkojen juoksussa._NEWLINE_Krakoviak karsiutui 800 metrin juoksun alkueriss\xc3\xa4 sis\xc3\xa4ratojen EM-kilpailuissa 1998 ja v\xc3\xa4lieriss\xc3\xa4 saman vuoden ulkoratojen EM-kilpailuissa. H\xc3\xa4n saavutti alle 23-vuotiaiden EM-hopeaa 800 metrill\xc3\xa4 1999 ajalla 2.04,08. H\xc3\xa4n karsiutui 800 metrin alkueriss\xc3\xa4 EM-hallikilpailuissa 2000._NEWLINE_Krakoviak p\xc3\xa4\xc3\xa4si Sydneyn olympialaisissa 2000 v\xc3\xa4lieriin saakka 1\xc2\xa0500 metrin matkalla, mutta putosi samassa lajissa alkueriss\xc3\xa4 MM-kisoissa 2001. H\xc3\xa4n sijoittui matkalla yhdenneksitoista MM-kilpailuissa 2005 Helsingiss\xc3\xa4 ja seuraavana vuonna karsiutui alkueriss\xc3\xa4 sek\xc3\xa4 sis\xc3\xa4ratojen MM-kilpailuissa ett\xc3\xa4 ulkoratojen EM-kisoissa. Krakoviak osallistui MM-kisoissa 2009 sek\xc3\xa4 1\xc2\xa0500 metrille, jolla h\xc3\xa4n p\xc3\xa4\xc3\xa4si v\xc3\xa4lieriin, ett\xc3\xa4 800 metrin kilpailuun, jossa h\xc3\xa4n putosi alkueriss\xc3\xa4.'